**Nyári diákmunka tudnivalók**

XVI. kerületi állandó lakos, vagy a XVI. kerületben tartózkodási hellyel rendelkező diák vállalhat diákmunkát 2018. július 1-31. és augusztus 1-31. között. A diákok napi 6 órában lesznek foglalkoztatva, 2 nap szabadság jár az 1 hónapos időtartamra.

Jelentkezni a Budapest XVI. kerületi Polgármesteri Hivatal I. em. 103. irodájában lehet (401-1455) Tóth Valéria humánpolitikai referens kolléganőnél.

Szükséges dokumentumok a szerződés megkötéséhez:

* adatlapot kitölteni (humán I. em. 103.)
* személyi igazolvány, TAJ-kártya, adó-kártya, lakcímkártya, diákigazolvány
* iskolalátogatási igazolás
* NAV-igazolás (biztosítotti viszonyról, az elmúlt 180 napról)
* munkaügyi regisztráció (Kormányhivatal Foglalkoztatási Osztály – volt munkaügyi központ - 1163 Bp., Vívó u. 2., tel: 403-0002) – június 1-től várják a diákokat
* számlaszám, ha nincs: szülő számlaszáma és a szülőtől egy nyilatkozat, hogy hozzájárul, hogy a diák bére az ő számlájára menjen
* 16 és 18 év közöttiektől, szülői nyilatkozat, melyben hozzájárul, hogy gyermeke diákmunkát vállaljon
* a papírok beszerzése után orvosi alkalmassági vizsgálat beutalóját a Hivatalban, a humánpolitikán kapják meg a diákok, s ezzel kell jelentkezni a XVI. kerületi Szakrendelőben (Jókai úti szakrendelő – recepción jelentkezni, hogy diákmunkához kell az alkalmassági, majd az adott orvoshoz menni vizsgálatra és a papírt visszahozni a humánra)
* 1 havi bruttó bér 103.500,- Ft, tárgyévet követő évben 2019. május 20. napjáig adóbevallást kell készíteni, vagy NAV készíti el.